Harald Gullichsen (organist)

Harald Gullichsen (1946–2023) var en norsk organist og komponist.

 Utdannelse 
Gullichsen tok organisteksamen på Musikkonservatoriet i Oslo 1969 og studerte siden i Nederland og Danmark. Han debuterte i Oslo i 1971.

 Organist og kordirigent 
Fra 1969 til 1983 var han organist i Elverum. I 1983 overtok han stillingen etter Kristoffer Kleive i Skien kirke; han ble værende i den stillingen til han ble pensjonist i 2008. Foruten sitt arbeid som utøvende organist dirigerte han både kor for voksne og barnekor i Skien kirke – i likhet med sin forgjenger Kleive.

 Komponist 
Til kirkens 100-årsjubileum i 1994 komponerte Gullichsen bibelspillet «Samuel» til tekst av Eyvind Skeie. Åtte av hans melodier er kommet med i Norsk Salmebok.

 Heder 

Harald Gullichsen mottok Skien kommunes kulturpris for 2005.
 Referanser 

 Eksterne lenker 
 Intervju med Gullichsen i TA

Kategori:Norske komponister
Kategori:Norske organister
Kategori:Kongens fortjenstmedalje
Kategori:Personer fra Sarpsborg kommune